Այսօր ավելի ակտիվ է նաև Համալսարանի ուսանողական կյանքը։ Արդեն 10 տարի գործող ԵՊՀ մշակույթի կենտրոնը նոր շունչ է հաղորդել ուսանողական ժամանցին ու բարձր պրոֆեսիոնալիզմ՝ գեղարվեստական միջոցառումների կազմակերպմանը։ Ուսանողական կազմակերպությունները մեծ մասնակցություն են հանդես բերում սովորողների հետազոտական հմտությունների կատարելագործմանը, ռազմահայրենասիրական դաստիարակությանն առնչվող միջոցառումների կազմակերպմանը։ Առհասարակ հասարակության հետ կապերի ընդլայնումն ու զարգացումը համարում եմ Համալսարանի կարևորագույն նվաճումներից մեկը։ ԵՊՀ-ն այսօր իրականացնում է տարաբնույթ ծրագրեր ՝ ինչպես կրթադաստիարակչական, հայրենանպաստ ու հայրենասիրական, այնպես էլ բարեգործական բնույթի։ Արդյունավետ են գործում հատկապես Արցախի և արցախյան զո-րամասերի հետ կապված ծրագրերը, ակտիվ է համագործակցությունը Հայաստանի երիտասարդկան հիմնադրամի հետ։